SATURS 1. BUDŽETA PROCEDŪRA 3 2. KASES STĀVOKLIS UN APROPRIĀCIJU PĀRVALDĪBA 5 3. ELGF 2010. GADA BUDŽETA IZPILDE 9 4. PIEZĪMES PAR 2010. GADA ELGF BUDŽETA IZPILDI 9 5. PIEŠĶIRTO IEŅĒMUMU IZPILDE 11 6. SADALĪJUMS PA IZDEVUMU VEIDIEM 12 1. PIELIKUMS 2. pielikums 3. pielikums 4.I PIELIKUMS 4.II pielikums 5. pielikums 6. pielikums | 2010. GADA BUDžETA PROCEDūRA ELGF SAISTīBU APROPRIāCIJāM ELGF budžeta daļa ES budžetā laika posmā no 2004. līdz 2010. gadam ELGF budžeta izpildes analīze — 2010. finanšu gads ELGF budžeta izpildes analīze — 2010. finanšu gads. piešķirtie ieņēmumi C4 ELGF BUDžETA IZPILDES ANALīZE — 2010. FINANšU GADS. PIEšķIRTIE IEņēMUMI C5 ELGF BUDŽETA IZPILDE PA NODAĻĀM UN DALĪBVALSTĪM — 2010. FINANŠU GADS ELGF izdevumu iedalījuma izmaiņas no 2005. līdz 2010. finanšu gadam | Piezīme. Šim ziņojumam pievienots plašāks Komisijas darba dokuments. Pilns šā dokumenta teksts (angļu valodā) un tabulas pielikumā (angļu valodā) būs pieejamas Lauksaimniecības ģenerāldirektorāta mājas lapā (http://ec.europa.eu/agriculture/fin/finrep_en.htm). | BUDŽETA PROCEDŪRA[1] 2010. GADA PROVIZORISKAIS BUDžETA PROJEKTS Komisija 2009. gada 29. aprīlī pieņēma un iesniedza budžeta lēmējinstitūcijai 2010. gada provizorisko budžeta projektu (PBP). Eiropas Lauksaimniecības garantiju fonda (ELGF) ierosināto saistību apropriāciju kopsumma 2007.–2013. gada finanšu shēmas 2. pozīcijā tika noteikta 43 744,9 miljonu euro apmērā. 2010. gada budžeta projekts Padome 2010. gada budžeta projektu pieņēma 2009. gada jūlijā. ELGF saistību apropriācijas tika noteiktas 43 389 98 miljonu euro apmērā, proti, salīdzinājumā ar PBP šīs apropriācijas tika samazinātas par 354,9 miljoniem euro. Grozījumu vēstule 2010. gada PBP 2009. gada oktobrī Komisija pieņēma Grozījumu vēstuli (GV) Nr. 2 2010. gada provizoriskajam budžeta projektam, nosakot, ka ELGF vajadzīgais saistību apropriāciju apjoms ir 44 049,8 miljoni euro, kas bija par 304,9 miljoniem euro vairāk nekā attiecīgā summa provizoriskajā budžeta projektā. Šīs palielinājums galvenokārt bija saistīts ar finansējumu 280 miljonu euro apmērā, kas tika paredzēts piena un piena produktu tirgus atbalstam pēc krīzes šajā nozarē. 2010. gada budžeta pieņemšana Otrais lasījums Padomē notika 2009. gada novembrī. Grozījumu vēstulē norādītā ELGF saistību apropriāciju summa tika samazināta par 231 miljonu euro un noteikta 43 818,8 miljonu euro[2] apmērā, tajā iekļaujot 300 miljonus euro īpašajam piena un piena produktu nozares atbalstam, kā arī par 230 miljoniem euro palielinot negatīvos izdevumus saistībā ar ELGF grāmatojumu noskaidrošanu. Eiropas Parlaments 2010. gada budžetu pieņēma 2009. gada decembra plenārsēdē. Nobalsoto ELGF saistību apropriāciju kopsumma bija 43 819,8 miljoni euro. Šī kopsumma ietvēra 4395,3 miljonus euro tirgus pasākumiem, uz kuriem attiecas 05 02. nodaļa, un 39 273,0 miljonus euro tiešā atbalsta pasākumiem, uz kuriem attiecas 05 03. nodaļa. Turklāt 2010. gada budžetā bija paredzētas saistību apropriācijas 371,9 miljonu euro apmērā 17. darbības jomai (Veselība un patērētāju aizsardzība) un 30,5 miljonu euro apmērā 11. darbības jomai (Jūrlietas un zivsaimniecība). Sīkāku informāciju skatīt 1. pielikumā. ELGF piešķirtie ieņēmumi [3] Saskaņā ar 34. pantu KLP finansējuma Regulā (EK) Nr. 1290/2005 un pamatojoties uz atbilstības pārbaužu lēmumiem, finansiālu korekciju rezultātā radušos ieņēmumus no pārkāpumiem un no piena nodevas pieskaita ieņēmumiem ELGF izdevumu finansēšanai. Piešķirtos ieņēmumus daļēji vai pilnībā var izmantot ELGF izdevumu finansēšanai, ja budžeta lēmējinstitūcijas piešķirtās apropriācijas ir nepietiekamas, lai finansētu dalībvalstīs radušos izdevumus. Ja visi šie ieņēmumi daļēji vai pilnībā nav tikuši izmantoti, tos automātiski pārnes uz nākamā gada budžetu, lai finansētu minētā gada budžeta vajadzības. Izstrādājot 2010. gada budžetu, šie ieņēmumi tika aplēsti gan attiecībā uz summu, ko prognozēja iekasēt 2010. budžeta gada laikā, gan arī attiecībā uz summu, ko prognozēja pārnest no 2009. uz 2010. budžeta gadu. Pieņemot 2010. gada budžeta apropriācijas, budžeta lēmējinstitūcija šo aplēsi ņēma vērā. Konkrēti: - ieņēmumus no atbilstības pārbaudēs noteiktajām korekcijām un pārkāpumiem aplēsa attiecīgi 600,0 miljonu euro un 91,0 miljonu euro apmērā, bet ieņēmumus no piena nodevas — 98,0 miljonu euro apmērā. Tādējādi piešķirto ieņēmumu kopsummu, ko paredzēja iekasēt 2010. budžeta gada laikā, aplēsa 789,0 miljonu euro apmērā; - piešķirto ieņēmumu apjomu, ko paredzēja pārnest no 2009. budžeta gada uz 2010. budžeta gadu, aplēsa 133,0 miljonu euro apmērā. Kopējā summa, par kuru samazināja apropriācijas, kas bija pieprasītas ražotāju organizāciju darbības fondiem augļu un dārzeņu nozarē (222,0 miljoni euro) un vienotā maksājuma shēmai (700,0 miljoni euro), bija 922,0 miljoni euro. Ņēmusi vērā minētās summas, budžeta lēmējinstitūcija šīm shēmām galu galā piešķīra apropriācijas attiecīgi 547,0 miljonu euro un 28 480,0 miljonu euro apmērā. Pagaidu summas restrukturizācijai cukura nozarē [4] Ar pagaidu summām, kuras attiecas uz restrukturizāciju cukura nozarē un kuras noteiktas Padomes Regulas (EK) Nr. 320/2006 11. pantā, rīkojas kā ar piešķirtajiem ieņēmumiem, kas domāti, lai finansētu atbalstu cukura nozares restrukturizācijai un cita veida atbalstu, kas paredzēts Cukura nozares restrukturizācijas fondā. No 2006./2007. gada līdz 2008./2009. gadam katru tirdzniecības gadu šīs summas attiecina uz cukura, inulīna sīrupa un izoglikozes kvotām, kas katrā dalībvalstī piešķirtas uzņēmējiem; dalībvalstīm attiecīgās summas jāiemaksā fondā divos maksājumos, proti, ik gadu attiecīgi līdz 31. martam un 30. novembrim. Izstrādājot 2010. gada budžetu, ieņēmumi, kurus prognozēja budžeta gada laikā pārvietot ES budžetā, tika aplēsti 606,8 miljonu euro apmērā. Vienlaikus prognozēja, ka no 2009. uz 2010. budžeta gadu tiks pārnesti 717,9 miljoni euro. ELGF budžeta daļa kopējā ES budžetā ELGF galīgā budžeta (saistību apropriāciju) daļa kopējā ES budžetā laika posmā no 2004. līdz 2010. gadam norādīta 2. pielikumā. KASES STĀVOKLIS UN APROPRIĀCIJU PĀRVALDĪBA Apropriāciju pārvaldība 2010. finanšu gadā pieejamās apropriācijas (EUR) | Budžeta izdevumu daļa (1) | Saistību apropriācijas | Maksājumu apropriācijas | Budžeta ieņēmumu daļa (PI) (2) | Aplēses | 1. ELGF sākotnējās apropriācijas | 43 819 801 768 | 43 917 807 586 | 1. Atbilstības noskaidrošana | 600 000 000 | 2. Budžeta grozījumi | 0 | 0 | 2. Pārkāpumi | 91 000 000 | 3. ELGF sākotnējo apropriāciju starpsumma, kurā ietvertas: | 43 819 801 768 | 43 917 807 586 | 3a. kopīgi pārvaldītas apropriācijas (neskaitot TRDI ES 10) (3) | 43 360 100 000 | 43 360 100 000 | 3. Papildu nodevas no piena ražotājiem | 98 000 000 | 3b. centralizēti pārvaldītas apropriācijas (4) | 459 701 768 | 341 107 586 | 4. Pagaidu summas restrukturizācijai cukura nozarē (5) | 607 000 000 | 3c. apropriācijas TRDI ES 10 | 0 | 216 600 000 | Kopējā prognoze attiecībā uz PI | 1 396 000 000 | 4. Pārvietojumi uz ELGF/pārvietojumi no ELGF gada laikā | -83 529 | 45 666 471 | 5. ELGF galīgās apropriācijas, kurās ietvertas: | 43 819 718 239 | 43 963 474 057 | 5a. kopīgi pārvaldītas apropriācijas (neskaitot TRDI ES 10) | 43 360 100 000 | 43 360 100 000 | 5b. centralizēti pārvaldītas apropriācijas | 459 618 239 | 400 024 057 | 5c. apropriācijas TRDI ES 10 (6) | 0 | 203 350 000 | (1) 2010. gada budžetā iekļautās apropriācijas, ņemot vērā piešķirtos ieņēmumus, ko paredzēts iekasēt 2010. gadā, un ieņēmumi, kas pārnesti no 2009. uz 2010. gadu saskaņā ar Padomes Regulas (EK) Nr. 1605/2002 10. pantu. (2) PI: piešķirtie ieņēmumi, kas ir jāiekasē. Neviena summa nav norādīta ieņēmumu pozīcijā[5], tāču prognozētās summas ir minētas piezīmēs. (3) TRDI: jauno dalībvalstu (ES 10) lauku attīstības pārejas instruments. (4) 80 % no saistību apropriācijām attiecas uz veterināru un fitosanitāru pasākumu izdevumiem 17. darbības jomā (Veselība un patērētāju aizsardzība). Atlikusī daļa tika vienlīdzīgi sadalīta darbības stratēģijas un koordinācijas izdevumiem 5. darbības jomā (Lauksaimniecība un lauku attīstība) un zivsaimniecības tirgu izdevumiem 11. darbības jomā (Jūrlietas un zivsaimniecība). (5) Ar šiem ieņēmumiem nodrošina Cukura nozares restrukturizācijas fonda atbalsta maksājumu apropriācijas. (6) Budžeta gadā maksājumu apropriāciju sākotnējā summa 216,6 miljonu euro apmērā tika samazināta līdz 203,35 miljoniem euro, veicot iekšējo budžeta pārvietojumu. | 2010. finanšu gadā pieejamo apropriāciju izpilde (EUR) | Saistību apropriāciju izpilde | Maksājumu apropriāciju izpilde | Kopīga pārvaldība (nediferencētas apropriācijas): | 43 932 376 108,90 | 43 932 376 108,90 | Centralizēti pārvaldīti izdevumi (1) | 443 936 238,44 | 344 004 974,21 | TRDI ES 10 | 0,00 | 199 348 292,50 | Kopā (ieskaitot Cukura nozares restrukturizācijas fondu) Cukura nozares restrukturizācijas fonds Kopā (neskaitot Cukura nozares restrukturizācijas fondu) | 44 376 312 347,34 330 297 466,97 44 046 014 880,37 | 44 475 729 375,61 330 297 466,97 44 145 431 908,64 | (1) Kopējos centralizēti pārvaldītajos izdevumos ir iekļauti 4,98 miljoni euro, ko finansēja no piešķirtajiem ieņēmumiem. 2010. finanšu gadā faktiski izmantotā saistību apropriāciju summa bija 44 376 312 347,34 euro un faktiski izmantotā maksājumu apropriāciju summa bija 44 475 729 375,61 euro. Budžeta izpilde — Centralizēti pārvaldīti Komisijas izdevumi (EUR) | Centralizēti pārvaldīti izdevumi | Saistību apropriācijas | Atceltās saistības | Maksājumu apropriācijas | Pārnesumi uz 2011. gadu (2) | Apropriācijas (C1) (1) | 459 618 239,00 | - | 400 024 057,00 | - | Izpilde (1) | 438 956 113,58 | - | 314 076 513,37 | 31 740 465,18 | Anulētās apropriācijas | 20 662 125,42 | - | 85 947 543,63 | - | (1) Ir iekļauti pārvietojumi no/uz ELGF: 83 529 euro — saistību apropriācijas un 58 916 471 euro — maksājumu apropriācijas. (2) Pārnesumi uz 2011. gadu, kuri attiecas tikai uz nediferencētām apropriācijām. | Saistību apropriāciju apjoms, kas 2010. gada budžētā tika paredzēts centralizēti pārvaldītiem izdevumiem, bija 459,6 miljoni euro. 2010. gadā tika piešķirti 439 miljoni euro. Šo apropriāciju atlikums 20,6 miljonu euro apmērā tika anulēts. Aptuveni 80 % no saistību apropriācijām attiecas uz veterināru un fitosanitāru pasākumu izdevumiem 17. darbības jomā (Veselība un patērētāju aizsardzība). Atlikusī daļa tika vienlīdzīgi sadalīta politikas stratēģijas un koordinācijas izdevumiem 5. darbības jomā (Lauksaimniecība un lauku attīstība) un zivsaimniecības tirgu izdevumiem 11. darbības jomā (Jūrlietas un zivsaimniecība). Kopš 2007. gada saskaņā ar Finanšu regulas 149. pantu lielāko daļu centralizēti pārvaldītu ELGF apropriāciju Komisijas izdevumiem uzskata par diferencētām apropriācijām. Automātiskais pārnesums uz 2011. gadu, kas attiecas tikai uz nediferencētām apropriācijām, sasniedza 31,7 miljonus euro. Mēneša maksājumi Mēneša maksājumi dalībvalstīm Mēneša maksājumi, kuri pamatojas uz veiktajiem izdevumiem Ar 15. pantu Padomes 2005. gada 21. jūnija Regulā (EK) Nr. 1290/2005 par kopējās lauksaimniecības politikas finansēšanu[6] paredzēts, ka „[..] Komisija mēneša maksājumus veic par izdevumiem, ko dalībvalstu akreditētie maksātāji veikuši pārskata mēnesī”. Mēneša maksājumus attiecīgajai dalībvalstij izmaksā vēlākais tā mēneša trešajā darbdienā, kas ir pēc mēneša, kurā veikti izdevumi. Mēneša maksājumi ir jau veikto neto izdevumu atmaksa (pēc ieņēmumu atskaitīšanas), kas ir pieejama, pamatojoties uz dalībvalstu iesniegtajām ikmēneša deklarācijām[7]. Ikmēneša grāmatojumus pārbauda un koriģē, pamatojoties uz detalizētu deklarāciju[8]. Turklāt šos maksājumus uzskata par galīgiem pēc tam, kad tiek pieņemti lēmumi par grāmatojumu noskaidrošanu. Dalībvalstu maksājumus, kas veikti no 2009. gada 16. oktobra līdz 2010. gada 15. oktobrim, sedz, izmantojot mēneša maksājumu sistēmu. Atlikušos maksājumus attiecībā uz ierobežotu pasākumu skaitu Komisija apmaksā tieši. 2010. gada finanšu gadā kopējā mēneša maksājumu neto summa bija 42 315 080 082,3 euro. Lēmumi par mēneša maksājumiem 2010. gadā Attiecībā uz 2010. finanšu gadu Komisija pieņēma divpadsmit lēmumus par mēneša maksājumiem. Turklāt 2010. gada decembrī tika pieņēmts lēmums par papildu mēneša maksājumiem, jau iepriekš piešķirtos maksājumus pielāgojot kopējiem attiecīgā gada izdevumiem. ELGF 2010. GADA BUDŽETA IZPILDE Ievads 2010. lauksaimniecības gads bija iezīmīgs ar lauksaimniecības produktu cenu pieaugumu gan ES, gan pasaules tirgos. Labvēlīga situācija lauksamniecības tirgos ir skaidrojama arī ar vispārējo ekonomisko stāvokli pasaulē — valstis sākušas pakāpeniski iziet no dziļākās recesijas, kas piedzīvota pēdējās desmitgadēs. ELGF izdevumu līmeni un tirgus pasākumiem pieejamo saistību apropriāciju izlietojumu, kas salīdzinājumā ar 2009. gadu palicis gandrīz nemainīgs, ietekmēja galvenokārt tas, ka vajadzēja vairāk līdzekļu, lai segtu labības tirgus intervences pasākumus un ražotāju organizāciju darbības fondus augļu un dārzeņu nozarē, un tas, ka tika veikts atbalsta maksājums Komisijas pasākumiem piena un piena produktu nozarē 2009. gadā. Attiecībā uz tiešajiem maksājumiem ELGF izdevumu apjoms bija lielāks nekā 2009. gadā tāpēc, ka 2010. gadā turpinājās šo maksājumu pakāpeniska ieviešana ES-12 valstīs. ELGF budžeta apropriāciju izlietojums Budžeta izpildes apjoms bija 44 046,0 miljoniem euro. Izdevumi tika segti ar budžeta sākotnējām apropriācijām, izmantojot visu piešķirto ieņēmumu summu (141,7 miljoni euro), kas pārnesta no 2009. gada, un daļu no piešķirtajiem ieņēmumiem, kas iekasēti 2010. gadā (105,4 miljoni euro no kopsummas 1010,5 miljonu euro apmērā). 5. darbības jomā (Lauksaimniecība un lauku attīstība) tirgus pasākumu izdevumi sasniedza 3983,8 miljonus euro un tiešā atbalsta izdevumi — 39 675,7 miljonus euro. Tiešā atbalsta izdevumi pārsniedza piešķirtās budžeta apropriācijas un tāpēc tos daļēji sedza ar apropriāciju pārvietojumiem no citiem budžeta posteņiem un daļeji — ar ELGF budžetam piešķirtajiem ieņēmumiem. Turklāt iepriekš minētajā budžeta izpildes kopsummā ir iekļauti zivsaimniecības tirgus pasākumu izdevumi 30,4 miljonu euro apmērā, kā arī veterināro un fitosanitāro pasākumu izdevumi 359,9 miljonu euro[9] apmērā. Sīkāku informāciju par budžeta izpildi pa darbības jomām skatīt 3. pielikumā. 5. pielikumā ir sniegts tirgus pasākumu izdevumu, tiešo maksājumu un lauksaimniecības izdevumu revīzijas iedalījums pa pantiem un dalībvalstīm. PIEZĪMES PAR 2010. GADA ELGF BUDŽETA IZPILDI Turpmāk ir sniegtas īsas piezīmes par lauksaimniecības budžeta apropriāciju izpildi, pamatojoties uz 3. pielikumā norādītajiem datiem. 05 02. nodaļa. Intervences pasākumi lauksaimniecības tirgos Ievads Šīs budžeta jomas maksājumu kopsumma sasniedza 3983,8 miljonus euro, kurus finansēja no nobalsotajām budžeta apropriācijām (4395,3 miljoni euro). Pieejamās apropriācijas tika pārvietotas uz citiem budžeta posteņiem, lai segtu papildu izdevumus attiecībā uz vienotā makasājuma shēmu un ELGF grāmatojumu noskaidrošanu. Piesķirtie ieņēmumi tika izmantoti 1,9 miljonu euro apmērā, lai segtu augļu un dārzeņu nozares izdevumus, pieejamais atlikums tika pārnests uz 2011. gadu. Labība Šīs nozares notikumi bija iezīmīgi ar ļoti labu ražu un labības cenu vispārēju kritumu, taču pārizpildes galvenais iemesls šajā nozarē bija tas, ka gada laikā palielinājās intervences krājumu apjoms: gada sākumā — aptuveni 1,56 miljoni tonnu, gada beigās — 5,56 miljoni tonnu (galvenokārt miežu iepirkuma dēļ). Kompensācijas par 1. pielikumā neiekļautajiem produktiem Dalībvalstu izdevumi bija mazāki nekā prognozēts un it īpaši attiecībā uz eksporta kompensāciju izmaksu par piena produktiem, kas iekļauti eksportētajos pārstrādātajos lauksaimniecības produktos; tas skaidrojams ar to, ka pēc ievērojamiem uzlabojumiem piena un piena produktu tirgū Komisija 2009. gada novembrī kompensācijām noteica nulles likmi. Pārtikas programmas Šajā nozarē budžeta izlietojums bija nedaudz zem noteiktā apjoma, tas skaidrojams galvenokārt ar to, ka dažas dalībvalstis nebija pilnībā izpildījušas savu apstiprināto 2010. gada sadales plānu, turklāt dalībvalstis deklarējušas, ka administratīvās, pārsūtīšanas un transporta izmaksas, kas saistītas ar 2010. gada sadales plānu, ir mazākas nekā tām prognozētā summa. Deklarācija par šīm izmaksām gaidāma 2011. gadā. Augļi un dārzeņi Pārizpilde šajā nozarē skaidrojama galvenokārt ar to, ka salīdzinājumā ar budžetā piešķirtajām apropriācijām dalībvalstis veikušas lielākus maksājumus ražotāju organizāciju darbības fondiem un ražotāju grupu sākotnējās atzīšanas atbalstam. Šo maksājumu palielinājums tika segts ar apropriāciju pārvietojumiem no citiem budžeta posteņiem un ar šai nozarei piešķirtajiem ieņēmumiem. Vīnkopības nozares produkti Šīs nozares galvenie finansētie pasākumi bija valsts atbalsta programmas un vīnogulāju izaršanas shēmas. Dalībvalstu izdevumi par valsts atbalsta programmām bija nedaudz mazāki nekā programmās prognozētās summas, bet, neraugoties uz to, programmu izpilde ir apmierinoša — no prognozētajām apropriācijām iztērēti aptuveni 99 %. Vīnogulāju izaršanas shēmas atbalsta izdevumi arī bija mazāki nekā budžetā prognozētā summa. Piens un piena produkti Šīs nozares apropriācijas pamatojās uz gaidāmajām vajadzībām, kas izrietēja no 2009. gada sarežģītās situācijas piena un piena produktu tirgū. Gala iznākumā, neraugoties uz to, ka 2010. gadā šī nozare saņēma lielākus maksājumus, nobalsoto budžeta apropriāciju izlietojums bija zem noteiktā apjoma, un tas notika galvenokārt tāpēc, ka apstākļi, kas 2009. gada beigās dominēja piena un piena produktu tirgū, ievērojami uzlabojās, un tā rezultātā Komisija 2009. gada novembrī noteica nulles likmi eksporta kompensācijai par pienu un piena produktiem un apturēja intervences krājumu papildināšanu ar vājpiena pulveri un sviestu. Līdz ar to dalībvalstis izmaksāja mazāk eksporta kompensāciju, turklāt vājpiena pulvera un sviesta izņemšana no intervences krājumiem radīja kopēju tīro ietaupījumu attiecībā uz šo produktu intervences krājumu glabāšanu. 05 03. nodaļa. Tiešais atbalsts 2010. gada budžetā nobalsoto šīs nodaļas apropriāciju apjoms bija 39 273,0 miljoni euro, savukārt maksājumi sasniedza aptuveni 39 675,7 miljonus euro. Šī acīmredzamā pārizpilde ir saistīta galvenokārt ar vienotā maksājuma shēmu, kuras apropriācijas tika segtas daļēji ar šai shēmai 2010. gadā piešķirtajiem ieņēmumiem un daļēji ar apropriāciju pārvietojumiem no citiem budžeta posteņiem. 05 07. nodaļa. Lauksaimniecības izdevumu revīzija 05 07 01. pants. Lauksaimniecības izdevumu kontrole Šajā pantā ir iekļautas galvenokārt summas, kas ELGF budžetam piešķirtas no korekcijām, kas izdarītas grāmatojumu noskaidrošanas rezultātā un saņēmējiem paredzēto maksājumu termiņu pārkapumu dēļ. Šo korekciju galīgā kopsumma sasniedza –54,2 miljonus euro. Budžeta lēmējinstitūcijas pieņemtās 2010. gada apropriācijas attiecībā uz šīm korekcijām bija –310 miljoni euro. Lai slēgtu šo kontu, Komisja pārvietoja piešķirtās apropriācijas 256 miljonu euro apmērā, kas joprojām bija pieejamas budžeta daļā, kura attiecas uz tirgus intervenci. PIEŠĶIRTO IEŅĒMUMU IZPILDE ELGF piešķirtie ieņēmumi Piešķirto ieņēmumu summa, kas faktiski tika pārnesta no 2009. uz 2010. gadu, bija 141,7 miljoni euro un tika pilnībā izmantota, lai finansētu 2010. budžeta gada izdevumus atbilstīgi Finanšu regulas 10. pantam. Ar šo summu tika segti šādi izdevumi: 0,7 miljoni euro ražotāju organizāciju darbības fondiem, 140,7 miljoni euro vienotā maksājuma shēmai, 0,1 miljons euro iepriekšējo gadu grāmatojumu noskaidrošanai un 0,2 miljoni euro lauku saimniecību struktūru pārskatiem. 2010. gadā iekasētā piešķirto ieņēmumu summa bija 1010,5 miljoni euro. Daļa no 2010. gadā iekasētajiem piešķirtajiem ieņēmumiem 105,4 miljonu euro apmērā tika izmantota, lai segtu augļu un dārzeņu nozares un vienotā maksājuma shēmas izdevumus, kas radušies gada laikā. Atlikums 905,1 miljona euro apmērā tika automātiski pārnests uz 2011. gada budžetu, lai finansētu minētā gada budžeta vajadzības. Sīkāku informāciju skatīt 4-I un 4-II pielikumā. Piešķirtie ieņēmumi no pagaidu summām restrukturizācijai cukura nozarē Dalībvalstu samaksātā piešķirto ieņēmumu kopsumma 2010. gadā bija 606,8 miljoni euro, kas sakrīt ar sākotnēji prognozēto summu. Bez tam no 2009. uz 2010. gadu pārnesto piešķirto apropriāciju summa bija 768,3 miljoni euro. Tāpēc 2010. gadā ES budžetā pieejamā piešķirto ieņēmumu kopsumma pagaidu restrukturizācijas summu veidā sasniedza 1375,1 miljonu euro. Pēc visiem atbalsta maksājumiem, kas izmaksāti cukura nozares restrukturizācijas fonda saņēmējiem, pagaidu restrukturizācijas summu atlikums bija 1044,8 miljoni euro, kas tika pārnesti uz 2011. gadu. Sīkāku informāciju skatīt 4-I un 4-II pielikumā. Cukura nozares restrukturizācijas fonds 2010. budžeta gada laikā dalībvalstis neto maksājumos atbalsta pasakumiem cukura nozares restrukturizācijai, diversifikācijai, kā arī cukura rafinēšanai, kopumā iztērēja aptuveni 330,3 miljonus euro. Šie atbalsta pasākumi tika finansēti no iepriekš minētajiem ieņēmumiem no pagaidu restrukturizācijas summām cukura nozarē un konkrēti no piešķirtajiem ieņēmumiem, kas pārnesti no 2009. uz 2010. gadu. Sīkāku informāciju skatīt 3. pielikumā. SADALĪJUMS PA IZDEVUMU VEIDIEM ELGF izdevumu kopsumma sasniedza 44 046 miljonus euro (neskaitot Cukura nozares restrukturizācijas fondu). Turpmāk šie izdevumi raksturoti, sadalot tos pa vissvarīgākajām kategorijām, kā arī norādot procentuālo daļu, ko tie veido kopējos ELGF 2010. gada izdevumos. Uzglabāšana Uzglabāšanas izdevumi sasniedza 93,6 miljonus euro, t.i., 0,21 % no gada kopējiem izdevumiem. Galvenie uzglabātie produkti bija labība, vīns, olīveļļa un siers. Eksporta kompensācijas Eksporta kompensācijās tika iztērēts 385,1 miljons euro, t.i., 0,87 % no gada kopējiem izdevumiem; šie izdevumi attiecās galvenokārt uz piena produktiem, cūkgaļu, I pielikumā neiekļautajiem produktiem un liellopu gaļu. Citi tirgus pasākumi Papildus uzglabāšanas izdevumiem un eksporta kompensācijām citu tirgus pasākumu izdevumi sasniedza 3454,8 miljonus euro, t.i., 7,84 % no gada kopējiem izdevumiem. Šajā kategorijā ir iekļauti izdevumi, kuri galvenokārt attiecas uz labības, augļu un dārzeņu, vīna, piena un piena produktu, liellopu gaļas un cūkgaļas tirgiem un pārtikas programmām. Šajos izdevumos iekļautas arī citas nelielas summas un korekcijas, kas izdarītas pēc lauksaimniecības izdevumu revīzijas. Tiešie maksājumi Tiešo maksājumu izdevumi sasniedza 39 675,7 miljonus euro, t.i., 90,1 % no gada kopējiem izdevumiem. Centralizēti pārvaldīti tiešie izdevumi Šos izdevumus, kuru apjoms sasniedza 443,9 miljonus euro, t.i., 1,01 % no kopējiem izdevumiem, Komisija apmaksāja tieši, un tie galvenokārt attiecas uz veterināriem un fitosanitāriem pasākumiem, kā arī uz lauku saimniecību grāmatvedības pārbaudēm un lauksaimniecības pārskatiem. Lauku attīstība 2010. gada budžetā netika paredzētas saistību apropriācijas agrākā ELVGF Garantiju nodaļai[10]. Tajā pašā laikā dalībvalstis ir deklarējušas par iepriekšējiem maksājumiem piedzītās summas –7,1 miljona euro apmērā. Šā sadalījuma (pa izdevumu veidiem) izmaiņas laikposmam no 2005. līdz 2010. gadam ir norādītas 6. pielikumā. [pic] [pic] [pic][pic] [pic][pic][pic] [1] Procedūra izklāstīta 1. pielikumā. [2] Summa 300 miljonu euro apmērā, kas tika paredzēta piena un piena produktu nozares īpašajam atbalstam, sākotnēji bija iekļauta rezervēs. [3] Šīs summas neiekļauj budžeta ieņēmumu pozīcijās (670. pants par ELGF piešķirtiem ieņēmumiem), bet tās tiek norādītas budžeta piezīmēs attiecībā uz šo pantu. [4] Šīs summas neiekļauj budžeta ieņēmumu pozīcijās (680. pants par pagaidu summām restrukturizācijai cukura nozarē), bet tās tiek norādītas budžeta piezīmēs attiecībā uz šo pantu. [5] p.m. — atgādinājumam. [6] OV L 209, 11.8.2005, 1. lpp. [7] Šīs ikmēneša izdevumu deklarācijas dalībvalstis nosūta N+1 mēneša 10. datumā. [8] Dalībvalstis (izmantojot 104. tabulu) reizi mēnesī nosūta detalizētās deklarācijas mēneša N+1 20. datumā. [9] Šajā summā ir iekļauti maksājumi 4,8 miljonu euro apmērā, kuri attiecas uz 17. darbības jomu un kuri veikti ar piešķirtajiem ieņēmumiem, kas pārnesti no 2009. uz 2010. gadu un kas no jauna ieksēti 2010. gadā. [10] Lauku attīstība, ko finansē agrākā Eiropas Lauksaimniecības virzības un garantiju fonda Garantiju nodaļa (ELVGF) — 2000.–2006. gada plānošanas periods.